EkBass/fiwiki-20250220-pages-articles huggingface dataset:
Higashi-Ōmi

Higashi-Ōmi () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin kaakkoisosassa ja ulottuu idän Suzukavuorilta Mien prefektuurin rajalta länteen Biwajärvelle saakka. Echijoki virtaa kaupungin läpi. Higashi-Ōmissa on 114 880 asukasta (vuonna 2017) ja sen pinta-ala on 388,37 neliökilometriä. Higashi-Ōmi on kaupunkina uusi: se syntyi vuonna 2005, kun Yōkaichin kaupunki sekä Eigenjin, Gokashōn, Aitōn ja Kotōn kunnat yhdistyivät. Seuraavana vuonna siihen liittyivät vielä Notogawan ja Gamōn kunnat. Higashi-Ōmia palvelevat JR Nishi-Nihonin Biwako-linja sekä Ōmi- rautateiden päälinja ja Yōkaichi-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Higashi-Ōmissa asemaa. == Kuvia == Tiedosto:Eigen-ji (Rinzai temple) - front area landscaping.jpg|Eigen-jin temppeliä Tiedosto:八日市大凧まつり.jpg|Yōkaichin leijafestivaali == Lähteet == == Aiheesta muualla == *Kaupungin internetsivut Luokka:Shigan prefektuurin kaupungit
Meredith Eaton-Gilden

Meredith Hope Eaton-Gilden (s. 26. elokuuta 1974 Long Island, New York, Yhdysvallat)Meredith Eaton Rotten Tomatoes-sivustollaViitattu 19.7.2024 on yhdysvaltalainen näyttelijä. Hän tuli tunnetuksi roolistaan (Emily Resnick) sarjassa Eron lait; myöhemmin hänet on nähty useaan otteeseen muun muassa Boston Legalissa. Hänellä oli rooli elokuvassa Vallaton rakkaus (2002). Long Islandilla, New Yorkissa syntynyt Eaton-Gilden on lyhytkasvuinen. Hän oli naimisissa toisen lyhytkasvuisen näyttelijän, Michael Gildenin kanssa vuodesta 2001, kunnes tämä teki itsemurhan 5. joulukuuta 2006. Sittemmin Eaton tapasi Brian S. Gordon -nimisen valokuvaajan ja meni tämän kanssa naimisiin 12. lokakuuta 2008. Eaton-Gildenillä on maisterinarvo kliinisessä psykologiassa.Meredith Eaton — From Therapist to ActressViitattu 19.7.2024 ==Lähteet== == Aiheesta muualla == * Luokka:Yhdysvaltalaiset näyttelijät Luokka:Lyhytkasvuiset henkilöt Luokka:Vuonna 1974 syntyneet Luokka:Elävät henkilöt
Carl Douglas

Carl Douglas (s. 10. toukokuuta 1942) on jamaikalaissyntyinen laulaja, joka tunnetaan erityisesti vuoden 1974 hittikappaleestaan ”Kung Fu Fighting”. Aikakauden kungfu-elokuvien ja -televisiosarjojen innoittama kappale nousi monissa maissa musiikkilistojen kärkeen, ja sitä myytiin maailmanlaajuisesti yli yhdeksän miljoonaa kappaletta. Jamaikalla syntynyt Douglas vietti osan lapsuudestaan Kaliforniassa ja opiskeli äänisuunnittelua Englannissa. Hänen siellä perustamansa yhtye nimeltä Big Stampede julkaisi 1960-luvun puolivälissä pari singleä. Asuttuaan välillä jonkin aikaa Espanjassa Douglas palasi Englantiin ja päätyi studiolaulajaksi Pye Recordsille. Vuonna 1972 hän tutustui tuottaja Bidduun elokuvan Shannon − armoton agentti musiikin äänityksissä, ja kun he olivat kaksi vuotta myöhemmin äänittämässä erästä kappaletta, he päätyivät nauhoittamaan b-puolta varten Douglasin aiemmin tekemän sanoituksen perusteella pikaisesti kokoon kyhätyn ”Kung Fu Fightingin”. Levy-yhtiön kehotuksesta se vaihdettiin a-puoleksi. Kun ”Kung Fu Fightingista” tuli hitti, levy-yhtiö tuotti pikaisesti markkinoille albumin Kung Fu Fighting and Other Great Love Songs. Douglasin myöhemmät singlet, kuten ”Dance the Kung Fu” ja ”Run Back”, eivät enää saaneet ensihittiä vastaavaa suosiota. Hän julkaisi vielä albumit Love, Peace and Happiness (1979) ja Keep Pleasing Me (1983). Sittemmin Douglas muutti Saksan Hampuriin ja perusti elokuva- ja mainosmusiikkiin keskittyneen tuotantoyhtiön. ==Diskografia== ===Albumit=== * Kung Fu Fighting and Other Great Love Songs * Love, Peace and Happiness * Keep Pleasing Me ==Lähteet== Luokka:Jamaikalaiset laulajat Luokka:Vuonna 1942 syntyneet Luokka:Elävät henkilöt
Mr. Airplane Man

Mr. Airplane Man on yhdysvaltalainen blues-rock-yhtye. Yhtye koostuu kahdesta bostonilaisnaisesta, kitaristi-solisti Margaret Garrettista sekä rumpali- kosketinsoittaja Tara McManusista. Yhtye perustettiin McManusin arvion mukaan noin vuonna 1998, joskin hän soitti musiikkia Garrettin kanssa jo vuodesta 1996.Free Williamsburg tammikuu 2004 Yhtyeen nimi tulee Howlin' Wolfin samannimisesta kappaleesta. ==Diskografia== ===Kokopitkät=== * Red Lite, 2001 * Moanin', 2002 * C'mon DJ, 2004 ===EP:t=== * Shakin' Around, 2004 == Lähteet == Luokka:Yhdysvaltalaiset yhtyeet Luokka:Bluesrock-yhtyeet
Valle Mäkelä

Valle Mäkelä (s. 2. helmikuuta 1986 Laitila)AKK Motorsport: Valle Mäkelä on suomalainen autourheilija. Autourheilun hän aloitti n. 4-vuotiaana. Uransa aikana hän on saavuttanut mm. lukuisia kartingin Suomen mestaruuksia sekä Suomen ja Englannin mestaruudet Formula Fordeissa. Mäkelä on myös kilpaillut menestyksekkäästi mm. Formula Renault-, WTCC, Formula BMW, Formula Star Mazda- sekä Formula Le Mans -sarjoissa. Kaudella 2009 hän kilpaili sveitsiläisessä Hope Polevision tallissa Formula Le Mans -sarjassa ajajaparinaan sveitsiläinen Matias Beche. Mäkelä & Beche sijoittuivat koko kauden lopputuloksissa toisiksi. == Lähteet == Luokka:Suomalaiset autourheilijat Luokka:World Touring Car Championship -kuljettajat Luokka:Vuonna 1986 syntyneet Luokka:Elävät henkilöt
Maurice Stokes

Maurice Stokes (17. kesäkuuta 1933 Pittsburgh, Pennsylvania – 6. huhtikuuta 1970) oli yhdysvaltalainen koripalloilija. Hän pelasi nykyisessä Sacramento Kingsissä vuosina 1955–1958. Stokes voitti ensimmäisen kautensa jälkeen parhaalle tulokkaalle myönnettävän NBA:n Rookie of the Year -palkinnon. Stokes loukkaantui ottelussa 12. maaliskuuta 1958 ja toipui nopeasti ennalleen, kunnes hänen saamansa aivovaurio alkoi 15. maaliskuuta oireilla hälyttävästi. Hän joutui koomaan ja halvaantui pysyvästi. Hän kuoli vain 36-vuotiaana. Stokes valittiin Basketball Hall of Fameen syyskuussa 2004. == Lähteet == == Aiheesta muualla == * Stokes Basketball Hall of Famen sivustolla Luokka:Yhdysvaltalaiset koripalloilijat Luokka:Vuonna 1933 syntyneet Luokka:Vuonna 1970 kuolleet
The New Order

The New Order on thrash metal -yhtye Testamentin vuonna 1988 julkaistu toinen studioalbumi. Se oli yhtyeen läpimurtoalbumi ja nosti Testamentin ensimmäistä kertaa suuren yleisön tietoisuuteen. Albumilta julkaistiin singlenä kappaleet "Trial by Fire" ja "The Preacher". ==Kappaleet== # # # # # # # # # # "Nobody's Fault" on coverversio Aerosmithin kappaleesta. Kappaleet "Hypnosis" ja "Musical Death (A Dirge)" ovat instrumentaaleja. ==Kokoonpano== *Chuck Billy – laulu *Greg Christian – basso *Louie Clemente – rummut *Eric Peterson – kitara *Alex Skolnick – kitara == Aiheesta muualla == * * Luokka:Vuoden 1988 albumit Luokka:Testamentin albumit
Sara Seegar

Sara Seegar Stone (1. heinäkuuta 1914 Greentown, Indiana – 12. elokuuta 1990 Langhorne, Pennsylvania) oli yhdysvaltalainen näyttelijä. Hän näytteli televisiossa 1930-luvun lopusta aina pitkälle 1970-luvulle saakka. Hänen tunnetuimpia rooleja on ollut muun muassa sarjoissa Dennis the Menace ja Bewitched. Hän oli naimisissa vuodesta 1942 lähtien, aina kuolemaansa asti näyttelijä Ezra Stonen kanssa. Heillä on kaksi lasta. Hän oli näyttelijä Miriam Seegarin pikkusisko. Sara Seegar kuoli syksyllä 1990 aivoverenvuotoon 76-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1914 syntyneet Luokka:Vuonna 1990 kuolleet
The Legacy

The Legacy voi tarkoittaa: *The Legacy – Hurriganesin kokoelmalevy vuodelta 1992 *The Legacy – Testamentin albumi vuodelta 1987 *The Legacy – kauhuelokuva vuodelta 1978 *The Legacy – Iron Maidenin kappale *The Legacy – englantilainen hardcoreyhtye *The Legacy – ukrainalainen power metal -yhtye *The Legacy - Amerikkalaisen vapaapainin joukkue.
Lorraine Gary

Lorraine Gary (s. 16. elokuuta 1937) on yhdysvaltalainen näyttelijä. Hän on esiintynyt muiden muassa elokuvissa Tappajahai (1975), Tappajahai 2 (1978) ja Tappajahain kosto (1987). Garylla oli myös Tappajahai-elokuvien ulkopuolisia projekteja, kuten 1941 – Anteeksi, missä on Hollywood? (1979). Hän on naimisissa Sid Sheinbergin kanssa, ja hänellä on kaksi lasta. Gary syntyi New Yorkissa ja opiskeli Columbian yliopistossa. Hän oli ehdolla Razzien (1988) ja Saturn Awardin (1988) saajaksi. == Aiheesta muualla == * Luokka:Yhdysvaltalaiset näyttelijät Luokka:Vuonna 1937 syntyneet Luokka:Elävät henkilöt
The Swinging Blue Jeans

The Swinging Blue Jeans on brittiläinen rockyhtye, joka soittaa hyväntuulista merseybeat–tyylistä rockia nimensä mukaisesti farmariasuissa. Yhtye vaihtoi esiintymispukunsa farmareihin saatuaan sponsorisopimuksen valmistajan kanssa. Musiikillisesti yhtye lähestyi amerikkalaista rhythm & bluesia pop-asenteella eikä yrittänytkään matkia mustaa ilmaisua, toisin kuin esimerkiksi The Animals. Yhtyeen kultakausi kesti vuodet 1963–1967, mutta se esiintyy edelleenkin nostalgiakeikoilla ympäri Eurooppaa. ==Historia== The Swinging Blue Jeans perustettiin vuonna 1959 Liverpoolissa, aluksi nimellä The Blue Genes. Alkutaival muistuttaa paljon erään toisen liverpoolilaisyhtyeen, The Beatlesin, kehitystä. Molemmat soittivat klassisessa 1960-luvun kokoonpanossa: soolokitara, rytmikitara, bassokitara ja rummut. Lisäksi kumpikin yhtye esiintyi Liverpoolin Cavern Clubilla sekä myös Star Clubilla Saksassa 1960-luvun alkupuolella. Toisin kuin The Beatlesilla, yhtyeellä ei ollut omasta takaa lauluntekijöitä. Ohjelmistoa ammennettiin amerikkalaisista perusrock-kappaleista kuten ”Tutti Frutti” tai ”Shake, Rattle and Roll”. Alkuperäisessä kokoonpanossa soittivat laulaja-kitaristi Ray Ennis, rytmikitaristi Ralph Ellis, basisti Les Braid ja rumpali Norman Kuhlke. Aikanaan alan lehdissä kehuttiin Braidia eräänä parhaista basisteista pop- musiikissa. Ensimmäiset kaksi singleä eivät vielä saavuttaneet vastakaikua yleisössä, mutta vuonna 1964 nousi Englannin listakakkoseksi yhtyeen kolmas single ”Hippy Hippy Shake”. Se oli aikansa tyypillinen tiukkarytminen merseybeat–kappale. Yhtye pääsi esiintymään BBC:n kaikkien aikojen ensimmäiseen Top of the Pops -musiikkiohjelmaan. Samana vuonna ilmestyneet ”Good Golly Miss Molly” sekä ”You're No Good” olivat myös hittejä, samoin William J. Ridleyn tuottama albumi ”Blue Jeans A' Swinging”. 1960-luvun loppupuolella yhtyeen menestys hiipui, ja yhtye hajosi väliaikaisesti vuonna 1968. Myöhempiä vaiheita ovat leimanneet lukuisat miehistömuutokset. Alkuperäisistä jäsenistä Les Braid oli mukana vuoteen 2005 ja terveytensä nopeaan heikkenemiseen asti Les Braid - Obituaries - The Stage, viitattu 15.7.2013. Ray Ennis ilmoitti eläköitymisestään toukokuussa 2010. The Swinging Blue Jeans Artist Biography, viitattu 15.7.2013 Nykyisin kiertävään kokoonpanoon ei siis kuulu yhtään alkuperäisjäsentä. The Swinging Blue Jeans on esiintynyt muutaman kerran Suomessa, muun muassa Kemin työväentalolla 7.10.1965, Kovan Päivän Ilta ry:n järjestämällä keikalla Parikkalassa heinäkuussa 2013 Kovan päivän ilta ry, viitattu 15.7.2013, Viikinsaaren maihinnousussa Tampereella 2009 Viikinsaaren maihinnousu tarjoaa aikamatkan rautalankamusiikin kultaisiin vuosiin perjantaina 3.7., viitattu 15.7.2013 ja Ilovaarirockissa 2001 Ilosaarirockista Ilovaarirockiksi, viitattu 15.7.2013. ==Lähteet== * ===Viitteet=== Luokka:Brittiläiset yhtyeet Luokka:1960-luvun rockyhtyeet ja -artistit
Rudy Galindo

Val Joe ”Rudy” Galindo (s. 7. syyskuuta 1969) on yhdysvaltalainen taitoluistelija. Hän on menestynyt urallaan sekä yksin- että pariluistelussa. Galindo on Yhdysvaltain-mestari miesten yksinluistelussa vuodelta 1996 ja pariluistelussa vuosilta 1989–1990 parinsa Kristi Yamaguchin kanssa. Maailmanmestaruuskilpailuissa Galindo ylsi pronssille vuonna 1996. Jo ennen aikuisuraansa hän oli sekä yksin- että pariluistelun juniorimaailmanmestari. == Yksityiselämä ja perhe == Galindo on meksikonamerikkalainen ja kasvoi parakki- ja asuntovaunukylässä. Galindo on avoimesti homoseksuaali ja kärsii HIV-infektiosta, joka diagnosoitiin vuonna 2000. Hänellä on tekolonkat. Galindon veli kuoli AIDSiin ja isä sydänkohtaukseen. == Lähteet == == Aiheesta muualla == * Viralliset kotisivut Luokka:Yhdysvaltalaiset taitoluistelijat Luokka:Vuonna 1969 syntyneet Luokka:Elävät henkilöt
Altena

Altena on kaupunki Nordrhein-Westfalenin osavaltiossa Saksassa. Se kuuluu Märkischer Kreisin piirikuntaan, ja sen pinta-ala on 44,42 km². Vuoden 2022 lopussa siellä oli 16 430 asukasta. == Lähteet == == Aiheesta muualla == * Altenanin kaupungin viralliset sivut Luokka:Nordrhein-Westfalenin kunnat Luokka:Saksan kaupungit
The Legacy (Testamentin albumi)

The Legacy on thrash metal -yhtye Testamentin vuonna 1987 julkaistu debyyttialbumi. Albumi jäi melko vähälle huomiolle mediassa, mutta siitä tuli suosittu thrash metal -piireissä. ==Kappaleet== # # # # # # # # # ==Kokoonpano== *Chuck Billy – laulu *Greg Christian – basso *Louie Clemente – rummut *Eric Peterson – kitara *Alex Skolnick – kitara == Aiheesta muualla == * * Luokka:Vuoden 1987 albumit Luokka:Vuoden 1987 esikoisalbumit Luokka:Testamentin albumit
Punaparta (elokuva)

Punaparta () on japanilainen elokuva vuodelta 1965. Akira Kurosawan ohjaama elokuva kertoo maalaislääkärin ja hänen harjoitteijansa välisestä suhteesta. Yli kolmetuntinen Punaparta oli Kurosawan viimeinen mustavalkoinen elokuva. Eräiden arvostelijoiden mukaan se on harvinainen tapaus: onnistunut elokuva, joka kertoo hyvästä ihmisestä. Elokuva oli myös Kurosawan ja Toshiro Mifunen viimeinen yhteistyö. == Näyttelijät == Lähde: == Vastaanotto == Punaparta sai Suomessa ensi-iltansa vasta 1979, jolloin se sai suomalaisilta elokuvakriitikoilta kolmanneksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista.Vuoden 1979 parhaiden kriitikkoäänestys, Projektio 1/1980, Suomen elokuvakerhojen liitto ry, s. 27. == Lähteet == == Aiheesta muualla == * * * Luokka:Akira Kurosawan ohjaamat elokuvat Luokka:Vuoden 1965 japanilaiset elokuvat Luokka:Japanilaiset mustavalkoelokuvat Luokka:Elokuvat terveydenhoidosta
Urpo Lauri

Urpo Lauri (8. heinäkuuta 1919 Suursaari - 31\. tammikuuta 1962 Helsinki) oli suomalainen teatteriohjaaja, radiokuunnelmien ohjaaja, dramaturgi ja kääntäjä. Hän on dramatisoinut F. E. Sillanpään kolme kirjaa Elämä ja aurinko (1956), Hiltu ja Ragnar (1956) ja Miehen tie (1958). Hänen ohjaamiaan kuunnelmia ovat muun muassa Eugene O'Neillin Elektran on murhe ja Leo Tolstoin novelliin perustuva Paljonko ihminen tarvitsee maata. Hän voitti myös vuoden 1955 parhaan käsikirjoituksen Jussi-palkinnon Roland af Hällströmin kanssa elokuvasta Ryysyrannan Jooseppi. ==Filmografia== Käsikirjoittajana. *Putkinotko, 1954 *Ryysyrannan Jooseppi, 1955 ==Lähteet== ==Aiheesta muualla== *Urpo Lauri Elonetissä *Urpo Lauri Internet Movie Databasessa (IMDb.com) Luokka:Suomalaiset teatteriohjaajat Luokka:Suomalaiset elokuvakäsikirjoittajat Luokka:Jussi-palkinnon saajat Luokka:Vuonna 1919 syntyneet Luokka:Vuonna 1962 kuolleet
Peter Greene

Peter Greene (s. 8. lokakuuta 1965 Montclair, New Jersey) on yhdysvaltalainen näyttelijä. Greene teki ensimmäiset elokuva- ja televisioroolinsa 1990-luvun alkupuolella. Hänet tunnetaan muun muassa rooleistaan elokuvissa Pulp Fiction – Tarinoita väkivallasta, jossa hän esitti rasisistista poliisia Zediä, ja The Mask – naamiosta, jossa hän esitti Dorian Tyrell -nimistä roistoa. Greenen ura on jatkunut vakaana, mutta hän ei ole ainakaan toistaiseksi päätynyt pääosarooleihin. Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Bear Stearns

The Bear Stearns Companies, Inc. eli Bear Stearns oli yhdysvaltalainen investointipankki. Bear Stearns oli viimeisenä toimintavuonnaan Yhdysvaltojen viidenneksi suurin ja yksi maailman merkittävimmistä investointipankeista. Yrityksen perustivat vuonna 1923 Joseph Bear, Robert Stearns ja Harold Mayer. Yhtiön pääkonttori sijaitsi Manhattanilla ja sillä oli noin 14 000 työntekijää. ==Subprime-kriisi== Bear Stearns ajautui vakaviin vaikeuksiin vuonna 2007 alkaneen subprime-kriisin aiheuttamien likviditeettiongelmien vuoksi. Maaliskuussa 2008 Yhdysvaltain keskuspankki (FED) järjesti yritykselle hätälainoitusta, mutta se ei riittänyt. Kriisi laukesi, kun 16. maaliskuuta 2008 JPMorgan Chase tarjoutui ostamaan yhtiön. Vielä tammikuussa 2007 Bear Stearnsin osakekurssi oli ollut 172 dollaria - nyt sen osakkeet myytiin 10 dollarin kappalehintaan JPMorgan Chaselle (alkuperäinen hyväksytty tarjous vain 2 dollaria per osake, jota nostettiin osakkeenomistajien nostaman ryhmäkanteen sovitteluna). FED solmi lisäksi JPMorgan Chasen kanssa 29 miljardin dollarin lainasopimuksen Bear Stearnsin epälikvidin omaisuuden haltuunottoon liittyvän riskin kattamiseksi. Bear Stearnsin toiminta päättyi 30. toukokuuta 2008. ==Katso myös== *American International Group *HBOS *Lehman Brothers *Merrill Lynch ==Lähteet== ==Aiheesta muualla== *Bear Stearnsin nettisivut Bear Sterns
Christer Sjögren

Christer Sjögren (s. 6. huhtikuuta 1950 Hagfors, Ruotsi) on ruotsalainen dansband- ja rock-laulaja. Hänet tunnetaan Vikingarna-yhtyeen laulajana.Christer Sjögren Vuonna 1978 hänestä tuli Vikingarnan jäsen. Sitä ennen hän lauloi yhtyeessä Pelles Orkester. Hän pääsi kappaleella "I Love Europe" 15. maaliskuuta 2008 järjestettävään Melodifestivaleniin, jossa valittiin Ruotsin edustaja vuoden 2008 Eurovision laulukilpailuun. Valituksi tuli kuitenkin Charlotte Perrelli. ==Sooloalbumit== * Andliga sånger (1989) * Andliga sånger 2 (1993) * När ljusen ska tändas därhemma (1994) (joulualbumi) * Varför är solen så röd (1996) * Ett julkort från förr (2000) (joulualbumi) * För kärlekens skull (2003) * Love Me Tender (2004) (cover-versioita tunnetuista Elvis Presleyn kappaleista) * King Creole (2006) (cover-versioita Elvis Presleyn kappaleista) * Älskade andliga sånger (2007) * Jubileum - 40 år med Christer Sjögren (2008) * Mitt sköna sextiotal (2008) * Schlagerminnen (2009) * En stjärna lyser i natt (joulualbumi) (2010) * Kramgoa låtar 2011 (2011) * Lotta & Christer (Christer Sjögren & Lotta Engberg) (2012) * Christer Sjögren sjunger Sinatra (2014) == Lähteet == ==Aiheesta muualla== Luokka:Ruotsalaiset laulajat Luokka:Vuonna 1950 syntyneet Luokka:Elävät henkilöt
Elän pelossa

Elän pelossa on japanilainen elokuva vuodelta 1955. Sen on ohjannut Akira Kurosawa. Elokuva kertoo miehestä, joka pelkää ydinsotaa ja päättää viedä perheensä turvaan Brasiliaan. Se on valmistumisaikansa Japania kuvaava pureva satiiri, joka etääntyy ohjaajan aiempien teosten ihanteista.http://www.greencine.com/static/primers/japan-60-2.jsp Elokuvassa on nähty yhteyksiä Shakespearen Kuningas Leariin.Elokuva-arkisto == Lähteet == Luokka:Akira Kurosawan ohjaamat elokuvat Luokka:Vuoden 1955 japanilaiset elokuvat
Sanna Nielsen

Sanna Nielsen (s. 27. marraskuuta 1984) on ruotsalainen laulaja.Sanna Nielsen Hän on kotoisin Bromöllasta, Skånesta. Hän juonsi vuosina 2016–2022 suosittua lauluohjelmaa Allsång på Skansen. ==Melodifestivalen== Sanna Nielsen on osallistunut useita kertoja Melodifestivaleniin. Hän on osallistuessaan päässyt aina finaaliin asti ja voittanut vuonna 2014. Nielsen debytoi Ruotsin euroviisukarsinnassa 2001 kappaleella "I går, i dag", joka sijoittui kolmanneksi. Vuonna 2003 hän sijoittui viidenneksi kappaleella "Hela världen för mig", joka pysyi Ruotsin radion Svensktoppen-listalla 35 viikkoa. Kolmannen kerran Nielsen kilpaili Melodifestivalenissa 2005 duettona Fredrik Kempen kanssa kappaleella "Du och jag mot världen". Tuolloin Nielsen sijoittui kahdeksanneksi. Vuonna 2007 Nielsenin sijoittui seitsemänneksi kappaleella "Vågar du, vågar jag". Vuonna 2008 Nielsen kilpaili balladilla "Empty room". Tämä oli hänen ensimmäinen osallistumisensa englanninkielisellä laululla. Raadit jättivät kappaleen kolmanneksi 74 pisteellä, mutta puhelinäänestyksessä kappale sijoittui ensimmäiseksi 132 pisteellä. Yhteispistemäärällä 206, jolla "Empty room" sijoittui toiseksi Charlotte Perrellin viedessä voiton. Vuonna 2011 Sanna Nielsen oli jälleen Melodifestivalen-finaalissa kilpailemassa edustuspaikasta Düsseldorfissa järjestettävään Eurovision laulukilpailuun. Kappaleen nimi oli "I'm in love" ja se sijoittui neljänneksi. Vuoden 2014 Melodifestivalenin Nielsen voitti kappaleella "Undo" ja edusti Ruotsia Eurovision laulukilpailussa Kööpenhaminassa. Nielsen sijoittui kansainvälisessä kilpailussa kolmanneksi. ==Diskografia== === Albumit === *Silvertoner (1996) *Människan och skapelsen (1999) *Min önskejul (2001) *Nära mej, nära dej (2006) *Sanna 11-22 (2007) *Stronger (2008) *Our Christmas (Sonja Aldénin ja Shirley Clampin kanssa, 2008) *I'm in Love (2011) *Vinternatten (2012) *Min jul (2013) *16 bästa (2014) *7 (2014) === Singlet === *Till en fågel (1996) *I Love the Summertime (1998) *Time to Say Goodbye (1999) *Bromölladagarna: Fest i vår by/Fest i vår by (1999) *I går, i dag (2001) *Prinsessans stjärnor (Peter Glytin kanssa, 2002) *Hela världen för mig (2003) *Du och jag mot världen (duetto Fredrik Kempen kanssa, 2005) *Vägen hem (2005) *Rör vid min själ (2006) *Vågar du, vågar jag (2007) *Empty Room (2008) *Nobody Without You (2008) *I Can Catch the Moon (2009) *Devotion (2010) *Part of Me (2010) *I'm in Love (2011) *Undo (2014) == Lähteet == ==Aiheesta muualla== * Viralliset Internet-sivut Luokka:Ruotsalaiset laulajat Luokka:Ruotsin euroviisuedustajat Luokka:Vuoden 2014 euroviisuedustajat Luokka:Vuonna 1984 syntyneet Luokka:Elävät henkilöt
Priscilla Lawson

Priscilla Lawson (oik. Shortridge, 8. maaliskuuta 1914 Indianapolis, Indiana, Yhdysvallat – 27. elokuuta 1958 Los Angeles, Kalifornia, Yhdysvallat) oli yhdysvaltalainen näyttelijä. Hänet tunnetaan parhaiten prinsessa Auran roolista Flash Gordon -sarjaelokuvassa 1936.Wollstein Hän voitti kauneuskilpailut Miamissa 1935 ja sai sen ansiosta elokuvasopimuksen Universalin kanssa. Hän sai prinsessa Auran roolin Flash Gordon -sarjakuvaan perustuvassa 13-osaisessa sarjaelokuvassa 1936, mutta Universal ei jatkanut hänen sopimustaan. Hän näytteli sivuosia Paramountin ja MGM:n elokuvissa ennen kuin lopetti näyttelemisen 1941. Hän oli aikanaan tunnetumpi avioliitostaan B-elokuvatähden Alan Curtisin kanssa kuin elokuvistaan.Wollstein Hän kuoli 44-vuotiaana mahahaavan aiheuttamaan verenvuotoon.Wollstein == Filmografia == * His Night Out (1935) * The Great Impersonation (1935) * Dangerous Waters (1936) * Don't Get Personal (1936) * Sutter's Gold (1936) * Flash Gordon (1936) * The Phantom Rider ((1936) * Wives Never Know (1936) * Rose Bowl (1936) * The Accusing Finger (1936) * College Holiday (1936) * Internes Can't Take Money (1937) * King of Gamblers (1937) * Double Wedding (1937) * The Last Gangster (1937) * Arsène Lupin Returns (1938) * The Girl of the Golden West (1938) * The First Hundred Years (1938) * Flash Gordon's Trip to Mars (1938) * Nykypäivän sankarit (1938) * Three Comrades (1938) * The Toy Wife (1938) * Heroes of the Hills (1938) * Three Loves Has Nancy (1938) * The Women (1939) * Billy the Kid (1941) == Lähteet == * === Viitteet === == Aiheesta muualla == * Luokka:Yhdysvaltalaiset näyttelijät Luokka:Vuonna 1914 syntyneet Luokka:Vuonna 1958 kuolleet
Sibel Redzep

Sibel Redzep (, s. 12. joulukuuta 1987) on makedonialais-turkkilaista alkuperää oleva ruotsalainen poplaulaja. Hän tuli tunnetuksi päästyään finaaliin ruotsalaisessa Idol-kisassa vuonna 2005. Redzep osallistui balladilla "That is Where I'll Go" 15. maaliskuuta 2008 järjestettyyn Melodifestivaleniin, jossa valitaan Ruotsin edustaja vuoden 2008 Eurovision laulukilpailuun ja sijoittui karsinnassa seitsemänneksi. Radzep osallistui Melodifestivaleniin uudestaan vuonna 2010 kappaleella "Stop", mutta karsiutui kilpailun alkuerässä. ==Lähteet== Luokka:Ruotsalaiset laulajat Luokka:Vuonna 1987 syntyneet Luokka:Elävät henkilöt
Marienhof

Marienhof oli vuosina 1992–2011 tehty saksalainen saippuasarja. Sen ensimmäinen jakso esitettiin Saksassa 1. lokakuuta 1992 Das Erste -kanavalla ja viimeinen jakso 15. kesäkuuta 2011. Sarjan ensimmäiset 52 jaksoa olivat 45 minuutin mittaisia, ja sarjaa esitettiin Saksassa kaksi kertaa viikossa. Jaksosta 53 lähtien jakson pituutta lyhennettiin puoleen tuntiin, ja sarjaa alettiin esittää päivittäin. Sarjan tapahtumat sijoittuvat Kölnin kuvitteelliseen Marienhofin kaupunginosaan sekä siellä sijaitsevaan ostoskeskukseen. Sarjaan tuotettiin kaiken kaikkiaan 4 053 jaksoa. Sarjan monista roolihenkilöistä ainoana alusta loppuun asti oli mukana Viktoria Bramsin esittämä Inge Busch. Sarjassa nähtiin vuosien varrella 25 häät, 48 kuolemaa ja 13 syntymää. Suomessa televisiokanava MTV3 esitti Marienhofin jaksoja vuosina 1994–2002. Kesällä 2010 sarja palasi joksikin aikaa Suomen televisioon, kun Sub alkoi esittää sarjaa jaksosta 3 614 alkaen. Sarjan tunnusmusiikkina on Kismet/SOS-yhtyeen kappale ”Es wird viel passieren”. == Lähteet == == Aiheesta muualla == * Marienhofin kotisivut Luokka:1990-luvun draamasarjat Luokka:2000-vuosikymmenen draamasarjat Luokka:2010-luvun draamasarjat Luokka:2010-luvun saksalaiset televisiosarjat Luokka:Saksalaiset draamasarjat Luokka:ARD:n televisio-ohjelmat
Wanda Panfil

Wanda Marianna Panfil (s. 26. tammikuuta 1959) on puolalainen kestävyysjuoksija. Hän edusti maataan kesäolympialaisissa vuosina 1988 ja 1992. Molemmilla kerroilla hän sijoittui maratonilla 22:nneksi. Panfil voitti naisten maratonin maailmanmestaruuden yleisurheilun maailmanmestaruuskilpailuissa Tokiossa 1991. Panfil voitti Puolan-mestaruuden 3 000 metrillä vuosina 1984 ja 1987, 5 000 metrillä 1985 ja 1987–1989, maastojuoksussa vuosina 1981, 1984, 1985 ja 1987, 20 kilometrin tiejuoksussa 1988 ja maratonilla 1988. Hänet valittiin Puolan vuoden naisurheilijaksi vuosina 1990 ja 1991. Panfil voitti Lontoon (1990), Nagoyan (1990), New Yorkin (1990) ja Bostonin (1991) maratonit. Panfil on ollut naimissa meksikolaisen kestävyysjuoksijan Mauricio Gonzálezin kanssa. == Henkilökohtaiset ennätykset == * 1 500 m: 4.15,40 (1982) * 3 000 m: 8.52,07 (1990) * 5 000 m: 15.41,29 (1989) * 10 000 m: 31.53,83 (1991) * Puolimaraton: 1.13.01 (1992) * Maraton: 2.24.18 (1991) ==Lähteet== Luokka:Puolalaiset kestävyysjuoksijat Luokka:Vuonna 1959 syntyneet Luokka:Elävät henkilöt
No Quarter (modifikaatio)

No Quarter on Wolfenstein: Enemy Territoryn modifikaatio. Se sisältää samanlaisia ominaisuuksia kuin ETPub ja Jaymod, kuten esimerkiksi kuolleena näyttelemisen, puukon heittämisen ja myrkkypiikin. No Quarter sisältää myös uusia ominaisuuksia, kuten uusia ääniä, aseita, univormuja, palkintoja, korjauksia sekä taitojen taso 9. No Quarterin uusin versio on 1.2.9, joka vaatii toimiakseen Enemy Territoryn version 2.60b/d. == Aiheesta muualla == * No Quarterin virallinen sivu Luokka:Wolfenstein: Enemy Territoryn modit
Live Through This

Live Through This on Hole-yhtyeen vuonna 1994 julkaistu pitkäsoitto. Se on yhtyeen toinen julkaistu albumi. Albumi sisältää yhtyeen keulakuvan Courtney Loven kuolleen puolison Kurt Cobainin (Nirvana) laulua. Hole tuli kyseisellä albumilla suosituksi singlejen "Miss World", "Doll Parts" ja "Violet" siivittämänä. Yhtyeen basisti Kristen Pfaff kuoli heroiinin yliannostukseen pari kuukautta albumin julkaisun jälkeen ja hänet korvasi Melissa Auf der Maur. ==Kappaleet== # # # # # # # # # # # # ==Kurt Cobainin panostus albumilla== Vuonna 1996 "Asking for It" -kappaleesta löydettiin versio, jossa Kurt Cobainin laulu on selkästi kuultavissa. Courtney Love onkin maininnut, että Cobainin taustalaulua on monissa albumin kappaleissa.http://www.livenirvana.com/sessions/ Cobain tuli lokakuussa 1993 kesken Nirvana-yhtyeen In Utero -kiertueen tapamaan silloista vaimoaan Courtney Lovea ja lauloi taustoja kappaleissa "Miss World", "Doll Parts", "Asking for It", "Violet" ja "Softer, Softest", joista "Asking for It" -kappaleessa voi kuulla hänen ääntään parhaiten, kuten myös kappaleen "Softer, Softest" loppupuoliskolla. ==Esiintyjät albumilla== *Courtney Love – laulu, kitara *Eric Erlandson – kitara *Kristen Pfaff – basso, piano, taustalaulu *Patty Schemel – rummut *Kurt Cobain – taustalaulu (mm. kappaleissa "Asking for It" ja "Softer, Softest"http://vintagestars.com/river/StrangeThingsInHoleSongs.html) *Dana Kletter – taustalaulu ==Listasijoitukset== ===Albumi=== Vuosi Lista Sijoitus 1994 The Billboard 200 52 ===Singlet=== Vuosi Single Lista Sijoitus 1994 "Miss World" Modern Rock Tracks 13 1994 "Doll Parts" Modern Rock Tracks 4 1994 "Doll Parts" The Billboard Hot 100 58 1995 "Violet" Modern Rock Tracks 29 1995 "Softer, Softest" Modern Rock Tracks 32 1995 "Asking for It" Modern Rock Tracks 36 == Lähteet == luokka:Vuoden 1994 albumit Luokka:Holen albumit
Frederic Edwin Church

Frederic Edwin Church (4. toukokuuta 1826 Hartford, Connecticut – 7. huhtikuuta 1900 New York) oli yhdysvaltalainen romantiikkaa edustanut taidemaalari. Church kuului aikansa maineikkaimpiin maisemamaalareihin, ja hän sai työhönsä vaikutteita useilta matkoiltaan eri puolilla maailmaa. Church oli yksi Hudson River -koulukunnan huomattavimmista jäsenistä. Church valittiin vuonna 1849 National Academy of Designin jäseneksi. Church alkoi opiskella 18-vuotiaana taidemaalari Thomas Colen johdolla tämän kotona New Yorkin Catskillissä. Miehet pysyivät ystävinä koko elämänsä ajan. Alusta lähtien Church etsi aiheikseen näyttäviä maisemia ja luonnonilmiöitä, kuten Niagaran putoukset, purkautuvat tulivuoret tai jäävuoret. Saksalaisen luonnontieteilijän Alexander von Humboldtin kirjoitukset tekivät Churchiin suuren vaikutuksen, ja vuonna 1853 Church majoittui Ecuadorissa ollessaan talossa, jossa Humboldt oli aikoinaan asunut. Church kuvasi Andien jylhän vuoriston ja trooppisten metsien kauneutta erittäin taitavasti. Hän kuvasi luonnonilmiöitä, kuten sateenkaaria, sumua ja auringonlaskuja, ja loi tunteisiin voimakkaasti vetoavia kuvia. Churchin kiinnostus luonnontieteisiin innosti hänet ajoittain lähestymään aihettaan erittäin järjestelmällisesti. Hän esimerkiksi maalasi useiden vuosien aikana pikkutarkasti ecuadorilaisen Cotopaxi-tulivuoren purkausten eri vaiheet. Church oli elinaikanaan erittäin arvostettu, ja hänen maalauksistaan maksettiin suuria summia. Church matkusti paljon Euroopassa ja Lähi-idässä, mutta vuoden 1877 jälkeen hän joutui lopettamaan maalaamisen pahentuneen reumatismin vuoksi. Church meni vuonna 1860 naimisiin Isabel Carnesin kanssa. Parin kaksi ensimmäistä lasta menehtyivät maaliskuussa 1863 kurkkumätään. Kiinnostus Churchin töitä kohtaan heräsi uudelleen 1900-luvun lopulla, kun taidehistorioitsijat nostivat hänet yhdeksi merkittävimmistä amerikkalaisista maisemamaalareista. Churchin kauan kadoksissa ollut mestariteos Jäävuoret löydettiin uudelleen vasta vuonna 1979. Hänen merkittävimpiä teoksiaan ovat Ecuadorin Andit (1855), Andien sydän (1859), Niagara (1857), Jäävuoret (1861) ja Cotopaxi (1862). == Kuvagalleria == Kuva:Frederic Edwin Church - Niagara Falls - WGA04867.jpg|Niagara, 1857. Kuva:Church Heart of the Andes.jpg|Andien sydän, 1859. Tiedosto:Church Heart of the Andes exhibited.jpg|Andien sydän esillä näyttelyssä 1864. Tiedosto:Frederic Edwin Church The Icebergs.jpg|Jäävuoret, 1861. Tiedosto:Cotopaxi church.jpg|Cotopaxi, 1862. == Lähteet == Luokka:Yhdysvaltalaiset taidemaalarit Luokka:Vuonna 1826 syntyneet Luokka:Vuonna 1900 kuolleet Luokka:Romantiikan taiteilijat
Thomas Cole

Thomas Cole (1. helmikuuta 1801 – 11. helmikuuta 1848) oli taidemaalari.britannica.com: Thomas Cole Hän syntyi Englannin Lancashiressa, mutta muutti vuonna 1818 perheineen Yhdysvaltoihin, jossa hän kuoli pian 47 vuotta täytettyään. Cole muistetaan Hudson River -koulukunnan perustajana. Hän tuli tunnetuksi maisemamaalarina. Cole opetti 1840-luvulla perintönsä jatkajaa Frederic Edwin Churchia. ==Tuotanto== ===1825–1829=== File:Cole Thomas Sunrise in the Catskill Mountains 1826.jpg|Auringon nousu Catskill vuorilla, 1826. File:Cole Thomas Landscape Composition Saint John in the Wilderness 1827.jpg|Maisemasommitelma, Johannes erämaassa, 1827. File:Cole Thomas Sunny Morning on the Hudson River 1827.jpg|Aurinkoinen aamu Hudson joella, 1827. File:Cole Thomas The Subsiding of the Waters of the Deluge 1829.jpg|Vedenpaisumuksen vedet laskevat, 1829. ===1830–1834=== File:Cole Thomas Morning Mist Rising Plymouth New Hampshire (A View in the United States of American in Autunm 1830.jpg|Sumu nousee Plymouthissa, New Hampshiressa, 1830. File:Cole Thomas Aqueduct near Rome 1832.jpg|Akvedukti Rooman lähellä, 1832. File:Cole Thomas Interior of the Colosseum Rome 1832.jpg|Rooman Colosseumin sisällä, 1832. File:Cole Thomas Scene from -Manfred 1833.jpg|Maisema Manfredissa, 1833. ===1835–1839=== File:Cole Thomas The Oxbow (The Connecticut River near Northampton 1836).jpg|Oxbow, 1836. File:Cole Thomas The Course of Empire Destruction 1836.jpg|Imperiumin tuho, 1836. File:Cole Thomas View of Florence from San Miniato 1837.jpg|Firenze, 1837. File:A View of the Mountain Pass Called the Notch of the White Mountans (Crawford Notch)-1839-Thomas Cole.jpg|Notch-sola White Mountains vuorilla, 1839. ===1840–1844=== File:Cole Thomas The Architect-s Dream 1840.jpg|Arkkitehdin unelma, 1840. File:Cole Thomas Valley of the Vaucluse 1841.jpg|Vauclusen laakso, 1841. File:Cole Thomas Mount Etna 1842.jpg|Etna, 1842. File:Cole Thomas American Lake Scene 1844.jpg|Amerikkalainen järvimaisema, 1844. ===1845–1848=== File:Cole Thomas L-Allegro (Italian Sunset 1845.jpg|Auringonlasku Italiassa, 1845. File:Cole Thomas The Hunter-s Return 1845.jpg|Metsästäjän paluu, 1845. File:Cole Thomas Arch of Nero 1846.jpg|Neron holvi, 1845. File:Cole Thomas Indian Pass Tahawus 1847.jpg|Intiaanisola Tahawus, 1847. == Lähteet == == Aiheesta muualla == Luokka:Yhdysvaltalaiset taidemaalarit Luokka:Vuonna 1801 syntyneet Luokka:Vuonna 1848 kuolleet Luokka:Romantiikan taiteilijat
Elegies

__NOTOC__ Elegies on heavy metal -yhtye Machine Menin toinen studioalbumi, joka julkaistiin Saksassa 8. elokuuta 2005. Muualla Euroopassa 22.8.2005, Japanissa 26.10.2005 == Kappaleet == # # # # # # # # # # #October [acoustic version] – 6.36 (Japanin julkaisu) == Kokoonpano == ;Yhtye * Antony Parviainen – laulu * J-V Hintikka – kitara * Jani Noronen – kitara * Eero Vehniäinen – basso * Jarno Parantainen – rummut ;Vierailevat muusikot * Aleksi Munter – kosketinsoitin, jousisovitukset (kappale 9) * Max Lilja – sello (kappale 9) * Ilari Heinäaho – soolokitara (kappale 7) * Zachary Hietala – soolokitara (kappale 2) * Markku Näreneva – taustalaulu (kappale 7) * Mikko Salovaara – taustalaulu (kappale 7) ;Tuotanto * Nino Laurenne – äänittäjä, miksaaja * J-V Hintikka – äänittäjä * Jari Mikkola – äänittäjä (kappale 10) * Mika Jussila – masteroija * Christian Ruud – grafiikka * Tommi Anttonen – valokuvat == Arvostelut == * Desibeli.net: Desibeli.net: Levyarvio * Imperiumi: 8/10 * Soundi: Soundi: Levyarvio == Lähteet == == Aiheesta muualla == * * Luokka:Machine Menin albumit Luokka:Vuoden 2005 albumit Luokka:Nino Laurennen tuottamat albumit
Pahat nukkuvat hyvin

Pahat nukkuvat hyvin () on japanilainen elokuva vuodelta 1960. Akira Kurosawan ohjaama elokuva kertoo miehestä, joka pyrkii kostamaan isänsä kuoleman. Se on valmistumisaikansa Japania kuvaava pureva satiiri, joka etääntyy ohjaajansa aiempien teosten ihanteista. Elokuvassa on nähty yhteyksiä Shakespearen Hamletiin. == Näyttelijät == Lähde: Viitattu 20.4.2021. == Lähteet == == Aiheesta muualla == * * * * Luokka:Akira Kurosawan ohjaamat elokuvat Luokka:Vuoden 1960 japanilaiset elokuvat
Yojimbo – onnensoturi

Yojimbo – onnensoturi () on japanilainen elokuva vuodelta 1961. Akira Kurosawan ohjaama veijarimainen samuraielokuva kertoo roninista, isännättömästä samuraista, joka tulee sotaherrojen hallitsemaan kaupunkiin, ja saa kaikki sotaherrat palkkaamaan itsensä suojaksi toisia sotaherroja vastaan. Elokuva on saanut vaikutteita Dashiell Hammettin kirjasta Red Harvest (1927) ja lännenelokuvista, ennen muuta John Fordin tuotannosta. Yojimbo itse puolestaan on ollut muun muassa Sergio Leonen esikuvana, mikä näkyy selkeästi elokuvassa Kourallinen dollareita. Elokuvien juonet ovat samanlaiset, Kourallinen dollareita on vain siirretty villiin länteen. The New York Timesin kriitikot valitsivat Yojimbon vuonna 2004 yhdeksi kaikkien aikojen tuhannesta parhaasta elokuvasta maailmassa. == Roolit == Lähde: == Lähteet == == Aiheesta muualla == * * * Luokka:Seikkailuelokuvat Luokka:Samuraielokuvat Luokka:Akira Kurosawan ohjaamat elokuvat Luokka:Vuoden 1961 japanilaiset elokuvat
Amputechture

__NOTOC__ Amputechture on The Mars Voltan albumi, joka julkaistiin 12. syyskuuta 2006. Albumi oli korkeimmillaan Yhdysvaltojen albumilistan sijalla 9. ja myi avausviikollaan 59 000 kappaletta.http://www.usatoday.com/life/2006-09-20-lifeline_x.htm?csp=34 == Kappaleet == # # # # # # # # ==Kokoonpano== * Omar Rodriguez-Lopez – tuottaja, soolokitara * Cedric Bixler-Zavala – laulu * Jon Theodore – rummut * Isaiah "Ikey" Owens – kosketinsoittimet * Juan Alderete – basso * Marcel Rodriguez- Lopez – lyömäsoittimet * Adrián Terrazas-González – huilu, tenorisaksofoni, bassoklarinetti * John Frusciante – komppikitara, soolokitara * Sara Christina Gross – saksofoni kappaleessa "Meccamputechture" == Arvostelut == * AllMusic: AllMusic review * Desibeli.net: Desibeli.net: Levyarvio * Entertainment Weekly: BEntertainment Weekly: Album review * Imperiumi: 8+/10Mars Volta, The - Amputechture Viitattu 15.12.2022. * Metacritic: 61/100Metacritic: Reviews for Amputechture by The Mars Volta * Pitchfork: 3.5/10Pitchfork Media review * Soundi: Soundi: Levyarvio == Lähteet == Luokka:The Mars Voltan albumit Luokka:Vuoden 2006 albumit
John C. Pemberton

John Clifford Pemberton (10. elokuuta 1814 – 13. heinäkuuta 1881) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hänet muistetaan tappiostaan ja antautumisestaan kriittisessä Vicksburgin taistelussa. ==Lapsuus ja nuoruus, sisällissodan aika== Pemberton syntyi Philadelphiassa Pennsylvaniassa. Hän valmistui USA:n sotilasakatemiasta 1837, palveli tykistössä ja sen jälkeen Meksikon-Yhdysvaltain sodassa. Sisällissodan alussa Pemberton valitsi eron USA:n armeijasta ja liittyi konfederaation sotavoimiin, huolimatta pohjoisvaltalaisesta syntyperästään. Tämä oli ennen kaikkea hänen virginialaissyntyisen vaimonsa ja monien etelävaltioissa vietettyjen palveluvuosien seurausta, että hän tunsi uskollisuutta etelälle. ==Vicksburgin taistelu== Pemberton ylennettiin kenraaliluutnantiksi 10. lokakuuta 1862, ja sijoitettiin puolustamaan Vicksburgin linnoituskaupunkia Mississippissä ja Mississippi-joella. Kohdatessaan entisen Meksikon kollegansa, aggressiivisen unionin komentajan Ulysses S. Grantin Vicksburgin sotaretkellä, Pemberton oli alivoimainen ja kenraalien vähyydestä kärsivä. Sen jälkeen kun Grant yllätti hänet ylittämällä Mississippi-joen kaupungista etelään, hän voitti Pembertonin ja kenraali Joseph E. Johnstonin useissa taisteluissa läpi Keski-Mississippin, viimein piirittäen Pembertonin Vicksburgiin. Vaikka häntä neuvottiin pakenemaan armeijansa kanssa uhraten kaupungin, Pemberton piti puoliaan kuusi viikkoa, kun sotilaat ja siviilit nääntyivät alistuvina. (Pembertoniin, hyvin tietoisena pohjoisvaltalaisesta alkuperästään, vaikutti luultavasti pelko julkisesta tuomitsemisesta petturiksi, jos hän hylkäisi Vicksburgin.) 4. heinäkuuta 1863, hän antautui kaupungin ja armeijansa mukana aiheuttaen suuren strategisen tappion etelävaltioille. ==Myöhemmät vaiheet== Antautumisensa jälkeen Pemberton vaihdettiin vankina ja palautettiin palvelukseen, mutta hän luopui vapaaehtoisesti kenraalin nimityksestään ja palveli sodan loppuun tykistön everstiluutnanttina, todistuksena lojaaliudestaan etelälle. Sodan jälkeen John Pemberton asui Virginiassa farmillaan ja muutti Pennsylvaniaan 1876. Hän kuoli Penllynissä Pennsylvaniassa ja on haudattu Laurel Hillin hautausmaahan Philadelphiaan. Pemberton, John C. Pemberton, John C. Pemberton, John C.
Sari Näre

Sari Hannele Näre (s. 13. huhtikuuta 1959) on suomalainen yhteiskuntatieteilijä. Koulutukseltaan Näre on valtiotieteiden tohtori ja hän on sosiologian dosentti Helsingin yliopistossa. Näre on tutkinut muun muassa nuorten sukupuolikulttuuria, tyttökulttuuria ja sukupuolistuneen väkivallan muotoja. Hän on myös Nuorisotutkimuslehden päätoimittaja. Näre on ollut Vihreiden edustajana Helsingin kaupunginvaltuustossa vuosina 1997–2008. Hän on toiminut muun muassa Helsingin kaupunginhallituksessa, Uudenmaan maakuntavaltuustossa, tasa-arvotoimikunnan puheenjohtajana, tarkastuslautakunnan varapuheenjohtajana ja nuorisolautakunnan varapuheenjohtajana. Näre putosi valtuustosta 1. varavaltuutetuksi vuoden 2008 vaaleissa. Sukupuolikulttuuria ja väkivallan performatiivisuutta koskevan tutkimuksen lisäksi Näre on kirjoittanut Suomen sota-ajasta. Hän on tutkinut sota-ajan lapsuutta, nuoruutta, sukupuolikulttuurin murrosta ja toisinajattelijoiden kohtelua. Näreen Jenni Kirveen kanssa toimittama teos Ruma sota. Talvi- ja jatkosodan vaiettu historia oli vuoden 2008 Tieto- Finlandia-ehdokkaana. Näreen tutkimusryhmän työ on ollut virittäjänä sodan henkisiä vaikutuksia koskevalle keskustelulle. == Teoksia == * * * * * * * * * * * * * * * * * == Lähteet == == Aiheesta muualla == * Kotisivut. * Anna Mäkelä: Pehmeä ihminen . Ylioppilaslehti 8/2001. Luokka:Suomalaiset sosiologit Luokka:Suomalaiset feministit Luokka:Vihreän liiton poliitikot Luokka:Helsingin kaupunginvaltuutetut Luokka:Vuonna 1959 syntyneet Luokka:Elävät henkilöt
Taage Laiho

Tapio "Taage" Laiho (s. 16. helmikuuta 1966 Viralliset kotisivut - info Viitattu 24.2.2016) on suomalainen heavy metal -laulaja. Hän toimii Kilven ja sooloyhtyeensä Taagen laulajana. Aiemmin hän on ollut muun muassa yhtyeissä Altaria, Vendetta, Forceys, Justice, W.N.F., Jerusalem, Mad Hatter’s Den ja Soulshine Band. Lisäksi Laiho on laulanut monissa coveryhtyeissä ja vieraillut useiden artistien albumeilla sekä Aventur-kuoron joululevyllä. Kilvessä Taage toimii myös sanoittajana. Laiho toimii myös turkulaisen heavy metal -yhtye Hevinkeliumin solistina. Hevinkelium on tullut tunnetuksi metallimusiikiksi sovittamistaan virsistä. Hän toimi myös esilaulajana Suomen ensimmäisessä metallimessussa Helsingin Temppeliaukion kirkossa 29. kesäkuuta 2006. Laiho valittiin Ghost Machineryn laulajaksi 2009.GHOST MACHINERY Pays Tribute To Classic Finnish Heavy Metal Bands Nykyään Laiho tekee coverkeikkoja muun muassa duona Kari Karvisen kanssa sekä muita laulukeikkoja satunnaisesti. Covereita hän esitti aiemmin Taage's Gangin solistina. Laiho aloitti uuden sooloprojektin, jonka taustalla vaikuttaa tunnettuja muusikoita, kuten Jay Lewis. Talvella 2021 julkaistun sooloalbumin Carpe Diem kappaleista vastaavat Jukka Riitaluoma ja Taage Laiho. Singleinä on julkaistu kappaleet Jerusalem, Järki jäähtyy ja Mitä rakkaudesta maksetaan. Albumi on julkaistu digitaalisesti vain Bandcamp-palvelussa. Laiho toimii musiikkiuran ohella myös lauluvalmentajana oman yrityksen Fanitage Oy kautta. Aiemmin hän toimi lauluvalmentajana Lifeline Productionsin sekä Turku Rock Academyn riveissä. == Yksityiselämä == Laiho tuomittiin 2000-luvun alkupuolella kolmen kuukauden ehdolliseen vankeuteen ja yli 20 000 euron korvauksiin työttömyyskorvausten väärinkäytöstä. Hän asuu Turussa, on naimisissa ja hänellä on kaksi lasta. == Lähteet == ==Aiheesta muualla== *Taage.com – Virallinen kotisivu *Taage Laiho Facebookissa Luokka:Suomalaiset metallimusiikin laulajat Luokka:Suomalaiset metallimusiikin sanoittajat Luokka:Vuonna 1966 syntyneet Luokka:Elävät henkilöt
Matleena Fofonoff

Matleena Fofonoff tai (o.s. Gauriloff, s. 1949 Rautaperäjärvi, Inari) on koltansaamelainen käsityömestari, joka tunnetaan koltansaamelaisten perinteisistä käsitöistä, esimerkiksi juurityöstään ja helmikirjonnastaan. Käsityön lisäksi hän on mm. kuvittanut Õhtt eeʹǩǩ Oʹlssee da Såålla mieʹldd (Yksi vuosi Aleksin ja Sallin kanssa). ==Palkinnot== Vuonna 2009 Matleena Fofonoff valittiin vuoden koltaksi siitä syystä, että hän on "kolttanaisen taidon ja tiedon kiteytymä" ==Teokset== ===Kirjailijana=== * ===Kuvittajana=== * ==Lähteet== ==Aiheesta muualla== * Juurityöt Luokka:Koltat Luokka:Suomalaiset käsityöläiset Luokka:Vuonna 1949 syntyneet Luokka:Elävät henkilöt
John C. Brown

John Calvin Brown (6. tammikuuta 1827 – 17. elokuuta 1889) oli etelävaltioiden kenraali Yhdysvaltain sisällissodassa ja Tennesseen kuvernööri 1871–1875 ensimmäisenä demokraattina, joka valittiin asemaan sodan jälkeen. ==Lapsuus ja nuoruus== Brown syntyi Giles Countyssä Tennesseessä. Hänen pikkuveljensä oli kuvernööri Neill S. Brown. Hän valmistui Jackson Collegesta Columbiasta Tennesseestä vuonna 1846. Hän opiskeli lakia veljensä kanssa ja avasi oman asianajotoimiston 1848. Hän teki menestyksekkään uran lakimiehenä ennen sisällissotaa. Vuonna 1860 hän palveli presidentin valitsijamiejenä Whig- puolueelle ja kannatti tennesseeläistä John Belliä. ==Sisällissota== Brown vastusti henkilökohtaisesti eroamista unionista, mutta seurasi osavaltionsa kantaa ja taisteli etelävaltioiden puolella. Hän liittyi armeijaan aikaisin vuonna 1861 sotamiehenä konfederaation jalkaväkeen, mutta päätyi pian everstiksi 3. Tennesseen jalkaväkeen saman vuoden toukokuussa. Hänet sijoitettiin pian prikaatin komentoon, joka käsitti kolme tennesseeläisrykmenttiä. Fort Donelsonin antautumisen jälkeen Brown joutui sotavangiksi kuudeksi kuukaudeksi ennen kuin hänet vaihdettiin elokuussa 1862. Pian sen jälkeen konfederaation sotahallinto ylensi hänet prikaatinkenraaliksi ja antoi hänen komentoonsa uuden ja isomman prikaatin, johon oli yhdistetty joukkoja Floridasta ja Mississippistä. Brown oli osa Braxton Braggin armeijaa, jonka mukana hän taisteli Kentuckyssä ja Tennesseessä 1862–1863. Brown haavoittui Perryvillen ja Chickamaugan taisteluissa johtaessaan prikaatiaan. Hänen miehensä olivat osa puolustuslinjaa Missionary Ridgessä. ==Atlantan kampanja== Vuonna 1864 Brown taisteli Atlantan kampanjassa, ja komensi useita kertoja väliaikaisesti divisioonaa. Elokuussa hänet ylennettiin kenraalimajuriksi ja hän sai muodollisesti komentoonsa divisioonan Cheathamin armeijakunnasta. Hän haavoittui uudestaan Franklinissa, missä kuusi hänen kenraalitoveriaan kaatui. Hän oli taistelukyvytön useita kuukausia eikä liittynyt armeijaan ennen kuin Carolinojen kampanjassa huhtikuussa 1865. Hän antautui Joseph E. Johnstonin joukkojen kanssa Bennett Placessa ja armahdettiin kuukautta myöhemmin. ==Sodan jälkeen== Sodan jälkeen Brown palasi Pulaskiin Tennesseehen ja työskenteli lakimiehenä. Hän työskenteli osavaltionsa perustuslaillisessa edustajainhuoneessa ja kuvernöörinä 1870. Hänet valittiin uudestaan virkaan 1872. Hän tavoitteli myös paikkaa senaatissa, mutta kärsi tappion entiselle presidentti Andrew Johnsonille. Hän myös vaikutti osavaltionsa koululainsäädännön syntyyn. Brown kuoli vuonna 1889 Red Boiling Springsissä. Hänet on haudattu Maplewoodin hautausmaahan Pulaskiin toisen vaimonsa Bettien viereen. Luokka:Tennesseen kuvernöörit Luokka:Yhdysvaltojen sisällissodan etelävaltioiden kenraalit Luokka:Vuonna 1827 syntyneet Luokka:Vuonna 1889 kuolleet
Samuraimiekka (elokuva)

Samuraimiekka () on japanilainen elokuva vuodelta 1960. Akira Kurosawan ohjaama elokuva on jatkoa elokuvalle Yojimbo – onnensoturi ja kertoo samasta roninista, isännättömästä samuraista. Nyt hän avustaa kahta herkkää ylhäisönaista ja yhdeksää amatööritaistelijaa. Elokuvassa on toimintaa ja huumoria, ja se on vähemmän synkkä kuin edeltäjänsä. Elokuvaa on tyyliltään verrattu lännenelokuviin. The New York Timesin kriitikot valitsivat Samuraimiekan vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == Lähde: Viitattu 21.4.2021. == Lähteet == == Aiheesta muualla == * * * Luokka:Samuraielokuvat Luokka:Japanilaiset seikkailuelokuvat Luokka:Akira Kurosawan ohjaamat elokuvat Luokka:Vuoden 1960 japanilaiset elokuvat
Metal Heaven

Metal Heaven on saksalainen metallimusiikin julkaisemiseen erikoistunut levy- yhtiö. Se perustettiin vuonna 2004 AOR Heavenin tytäryhtiöksi. ==Yhtyeet== *Alyson Avenue *Altaria *Audiovision *Biss *Burning Point *Cloudscape *Dark Sky *Deacon Street *Divinefire *Eden Lost *Frontline *Heartbreak Radio *Higher Ground *Legs Diamond *Millenium *Phenomena *Platitude! *Richard Andersson *S.I.N. *Saidian *Second Heat *Unchain == Lähteet == === Viitteet === Luokka:Saksalaiset levy-yhtiöt Luokka:Metallimusiikin levy-yhtiöt
Agathodaimon (yhtye)

Agathodaimon on saksalainen vuosina 1995–2014 toiminut goottimetalliyhtye. Helmikuussa 2020 yhtye ilmoitti kasanneensa jälleen rivinsä ja solmineensa sopimuksen Napalm Recordsin kanssa. Tammikuussa 2022 yhtye ilmoitti julkaisevansa seitsemännen albuminsa, Seven maaliskuun 18. päivä. ==Jäsenet== ===Nykyiset=== * Sathonys - kitara, laulu * Ashtrael - laulu * Nakhateth - kitara * Mortos - rummut * Von Yanesh - basso ==Diskografia== ===Demot=== * * ===EP:t=== * ===Albumit=== * * * * * * * ===Kokoelmat=== * == Lähteet == ==Aiheesta muualta== * * * Yhtyeen viralliset kotisivut Luokka:Saksalaiset black metal -yhtyeet